Madam X

Madam X er et amerikansk heavy metal-band som var aktivt på 80-tallet og ble gjenforent i 2014.«MADAM X: 'Another '80s Rock Song' Video Released» på Blabbermouth 3. desember 2014 Gitarist Maxine Petrucci og hennes søster, trommeslager Roxy Petrucci, fant bassisten Chris Doliber i Detroit, Michigan, USA og flyttet til New York hvor de fikk vokalist Bret Kaiser med i bandet. De skal ha fått platekontrakt etter at direktøren i Jet Records, Don Arden, så dem fremvise god forretningssans ved å forlange betaling fra et konsertsted før de ville gå på scenen. Madam X fikk etter utgivelsen av We Reserve The Right i 1984 oppmerksomhet for et outrert visuelt uttrykk og enkle, fengende låter.Music Might om Madam X 

 Medlemsbytter og oppløsning 
Kaiser forlot Madam X og ble erstattet av John Ward. De spilte inn en demo med ham som aldri førte til noen plateutgivelse. Da Roxy Petrucci forlot bandet for å bli med i Vixen, ble hun erstattet av Mark McConnell, samtidig som Sebastian Bach erstattet Ward som vokalist. Heller ikke denne besetningen ga ut noe innspilt materiale. Bach gjorde senere suksess med Skid Row, Doliber startet Godzilla og McConnell ble med i Carrera. Maxine Petrucci ga ut soloalbumet Titania i 2005.

 Gjenforening 
Besetningen som ga ut platen i 1984 ble gjenforent og opptrådte på Sweden Rock Festival i 2014. De ga også ut singelen «Another '80s Rock Song».

 Medlemmer 
Bret Kaiser – Vokal
Maxine Petrucci – Gitar
Chris Doliber – Bass
Roxy Petrucci – Trommer

 Referanser 

 Eksterne lenker 


Kategori:Tradisjonell metal-band fra USA
Kategori:Band etablert i 1982